กฎกระทรวงการขออนุญาตและการอนุญาตจัดการบริหารพื้นที่คุ้มครองสมุนไพรหรือใช้ประโยชน์จากสมุนไพร พ.ศ. 2567กฎกระทรวง การขออนุญาตและการอนุญาต จัดการบริหารพื้นที่คุ้มครองสมุนไพรหรือใช้ประโยชน์จากสมุนไพร พ.ศ. ๒๕๖๗อาศัยอำนาจตามความในมาตรา ๔ วรรคหนึ่ง และมาตรา ๖๓ วรรคสองและวรรคสี่ ประกอบกับมาตรา ๔๙ วรรคสอง และมาตรา ๕๐ วรรคสอง แห่งพระราชบัญญัติคุ้มครองและส่งเสริมภูมิปัญญาการแพทย์แผนไทย พ.ศ. ๒๕๔๒ รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้มาตรา 1 ข้อ ๑ กฎกระทรวงนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปมาตรา 2 ข้อ ๒ ผู้ใดประสงค์จะจัดการบริหารพื้นที่คุ้มครองสมุนไพรหรือใช้ประโยชน์จากสมุนไพร ให้ยื่นคำขอรับใบอนุญาตต่อผู้อนุญาต พร้อมด้วยข้อมูล เอกสาร หรือหลักฐาน ดังต่อไปนี้ (๑) เลขประจำตัวประชาชน ในกรณีที่บุคคลธรรมดาเป็นผู้ขออนุญาต (๒) ชื่อและเลขทะเบียนนิติบุคคล ในกรณีที่นิติบุคคลเป็นผู้ขออนุญาต (๓) แผนงานมาตรา 2 โครงการ หรือกิจกรรม ซึ่งระบุรายละเอียดในการจัดการบริหารพื้นที่คุ้มครองสมุนไพรหรือใช้ประโยชน์จากสมุนไพร โดยต้องระบุวัตถุประสงค์และวิธีการดำเนินการด้วย (๔) ชื่อผู้ดำเนินการต้องเป็นผู้มีสัญชาติไทยซึ่งมีความรู้หรือความเชี่ยวชาญด้านสมุนไพรมาตรา 2 ในกรณีที่มีผู้ร่วมดำเนินการหลายคนจะต้องมีผู้ร่วมดำเนินการซึ่งมีสัญชาติไทยเกินกึ่งหนึ่งของจำนวนผู้ดำเนินการดังกล่าวทั้งหมด (๕) แผนที่แสดงบริเวณที่จะขออนุญาตจัดการบริหารพื้นที่คุ้มครองสมุนไพรหรือใช้ประโยชน์จากสมุนไพร (๖) ข้อเสนอในการปรับปรุงหรือพัฒนาพื้นที่คุ้มครองสมุนไพรมาตรา 2 หรือการปลูกสมุนไพรทดแทนในพื้นที่นั้น โดยสมุนไพรที่จะปลูกทดแทนต้องเหมาะสมกับระบบนิเวศน์ของพื้นที่นั้น และต้องมีจำนวนหรือปริมาณไม่น้อยกว่าที่ได้นำไปใช้ประโยชน์มาตรา 3 ข้อ ๓ เมื่อได้รับคำขอรับใบอนุญาต ให้ผู้อนุญาตตรวจสอบคำขอดังกล่าวรวมทั้งข้อมูล เอกสาร และหลักฐานว่าถูกต้องและครบถ้วนหรือไม่ ถ้าถูกต้องและครบถ้วนให้ออกใบรับคำขอให้แก่ผู้ขอรับใบอนุญาต แต่หากคำขอไม่ถูกต้องหรือยังขาดข้อมูล เอกสาร หรือหลักฐานใดให้แจ้งผู้ขอรับใบอนุญาตทราบมาตรา 3 ถ้าเป็นกรณีที่สามารถแก้ไขเพิ่มเติมได้ในขณะนั้นให้แจ้งให้ผู้ขอรับใบอนุญาตดำเนินการแก้ไขเพิ่มเติมหรือส่งข้อมูล เอกสาร หรือหลักฐานเพิ่มเติมให้ครบถ้วน ถ้าเป็นกรณีที่ไม่อาจดำเนินการได้ในขณะนั้น ให้บันทึกความบกพร่องนั้นไว้และแจ้งให้ผู้ขอรับใบอนุญาตแก้ไขเพิ่มเติมคำขอหรือจัดส่งข้อมูล เอกสารมาตรา 3 หรือหลักฐานให้ถูกต้องและครบถ้วน ภายในระยะเวลาที่ผู้อนุญาตกำหนด ในกรณีที่การยื่นคำขอรับใบอนุญาตมิได้กระทำโดยวิธีการทางอิเล็กทรอนิกส์ ให้ผู้อนุญาตและผู้ขอรับใบอนุญาตลงนามไว้ในบันทึกนั้นด้วย ในกรณีที่ผู้ขอรับใบอนุญาตไม่แก้ไขเพิ่มเติมคำขอหรือไม่จัดส่งข้อมูล เอกสารมาตรา 3 หรือหลักฐานให้ถูกต้องและครบถ้วนภายในระยะเวลาที่ผู้อนุญาตกำหนดตามวรรคหนึ่ง ให้ถือว่าผู้ขอรับใบอนุญาตไม่ประสงค์จะดำเนินการต่อไป และให้ผู้อนุญาตจำหน่ายเรื่องออกจากสารบบมาตรา 4 ข้อ ๔ ในกรณีที่คำขอรับใบอนุญาต รวมทั้งข้อมูล เอกสาร และหลักฐานถูกต้องและครบถ้วน ให้ผู้อนุญาตพิจารณาคำขอรับใบอนุญาตให้แล้วเสร็จภายในสี่สิบห้าวันนับแต่วันที่ได้รับคำขอรับใบอนุญาต รวมทั้งข้อมูล เอกสาร และหลักฐานจากผู้ขอรับใบอนุญาต ในกรณีที่ผู้อนุญาตมีคำสั่งไม่อนุญาตมาตรา 4 ให้มีหนังสือแจ้งให้ผู้ขอรับใบอนุญาตทราบพร้อมด้วยเหตุผลและสิทธิอุทธรณ์ภายในสิบห้าวันนับแต่วันที่มีคำสั่งไม่อนุญาตมาตรา 5 ข้อ ๕ ในกรณีที่ผู้อนุญาตมีคำสั่งอนุญาต ให้มีหนังสือแจ้งผู้ขอรับใบอนุญาตทราบภายในเจ็ดวันนับแต่วันที่มีคำสั่งดังกล่าว และให้ผู้ขอรับใบอนุญาตชำระค่าธรรมเนียมภายในสามสิบวันนับแต่วันที่ได้รับหนังสือแจ้งดังกล่าว เมื่อผู้ขอรับใบอนุญาตได้ชำระค่าธรรมเนียมแล้วให้ผู้อนุญาตออกใบอนุญาตมาตรา 5 ในการออกใบอนุญาตตามวรรคหนึ่ง ผู้อนุญาตจะกำหนดเงื่อนไขอย่างหนึ่งอย่างใดเท่าที่จำเป็นและเหมาะสมกับสภาพพื้นที่นั้นเพื่อการกำกับดูแลการจัดการบริหารพื้นที่คุ้มครองสมุนไพรหรือใช้ประโยชน์จากสมุนไพรไว้ในใบอนุญาตด้วยก็ได้ ในกรณีที่ผู้ขอรับใบอนุญาตไม่ชำระค่าธรรมเนียมภายในระยะเวลาตามวรรคหนึ่งมาตรา 5 ให้ถือว่าผู้ขอรับใบอนุญาตไม่ประสงค์จะรับใบอนุญาต และให้ผู้อนุญาตจำหน่ายเรื่องออกจากสารบบมาตรา 6 ข้อ ๖ ผู้รับใบอนุญาตต้องรายงานผลการจัดการบริหารพื้นที่คุ้มครองสมุนไพรหรือใช้ประโยชน์จากสมุนไพรต่อผู้อนุญาตให้ทราบอย่างน้อยปีละหนึ่งครั้งในระหว่างจัดการบริหารพื้นที่คุ้มครองสมุนไพร และภายในหกสิบวันนับแต่วันที่ใบอนุญาตสิ้นสุดลงมาตรา 7 ข้อ ๗ การรายงานผลตามข้อ ๖ อย่างน้อยต้องมีรายละเอียด ดังต่อไปนี้ (๑) ชนิดพันธุ์ ประเภท ลักษณะ และชื่อของสมุนไพรที่นำไปใช้ประโยชน์ (๒) ผลการดำเนินงานในการจัดการบริหารพื้นที่คุ้มครองสมุนไพรหรือการใช้ประโยชน์สมุนไพรในพื้นที่นั้น (๓) ผลการปรับปรุงหรือพัฒนาพื้นที่และการปลูกสมุนไพรทดแทนในพื้นที่นั้นมาตรา 8 ข้อ ๘ เมื่อผู้อนุญาตออกใบอนุญาตแล้ว ให้ผู้อนุญาตแจ้งการออกใบอนุญาตพร้อมสำเนาใบอนุญาตจัดส่งไปยังอธิบดีกรมการแพทย์แผนไทยและการแพทย์ทางเลือกเพื่อรวบรวมจัดเก็บในสารบบหรือเก็บไว้ในรูปข้อมูลอิเล็กทรอนิกส์ และรายงานการออกใบอนุญาตต่อคณะกรรมการอย่างน้อยปีละหนึ่งครั้งมาตรา 9 ข้อ ๙ ผู้รับใบอนุญาตซึ่งประสงค์จะขอต่ออายุใบอนุญาต ให้ยื่นคำขอต่อผู้อนุญาตภายในหกสิบวันก่อนใบอนุญาตสิ้นอายุ พร้อมด้วยข้อมูล เอกสาร หรือหลักฐานอื่นตามที่กำหนดในแบบคำขอต่ออายุใบอนุญาต และชำระค่าธรรมเนียมการต่ออายุพร้อมกับการยื่นคำขอ ให้นำความในข้อ ๓ ข้อ ๔ และข้อ ๕มาตรา 9 มาใช้บังคับแก่การพิจารณาคำขอต่ออายุใบอนุญาตและการอนุญาตให้ต่ออายุใบอนุญาตด้วยโดยอนุโลมมาตรา 10 ข้อ ๑๐ ในกรณีที่ใบอนุญาตสูญหายหรือถูกทำลาย ให้ผู้รับใบอนุญาตยื่นคำขอรับใบแทนใบอนุญาตต่อผู้อนุญาตภายในสามสิบวันนับแต่วันที่ได้ทราบถึงการสูญหายหรือถูกทำลายพร้อมด้วยข้อมูล เอกสาร หรือหลักฐานตามที่กำหนดในแบบคำขอรับใบแทนใบอนุญาต ให้นำความในข้อ ๓ ข้อ ๔ วรรคหนึ่ง และข้อ ๕มาตรา 10 มาใช้บังคับแก่การพิจารณาคำขอรับใบแทนใบอนุญาตและการออกใบแทนใบอนุญาตด้วยโดยอนุโลมมาตรา 11 ข้อ ๑๑ เพื่ออำนวยความสะดวกในการแจ้งตามกฎกระทรวงนี้ ผู้อนุญาตจะแจ้งแก่ผู้ขอรับใบอนุญาตและผู้รับใบอนุญาตโดยวิธีการทางอิเล็กทรอนิกส์ไปพร้อมกับหนังสือแจ้งด้วยก็ได้มาตรา 12 ข้อ ๑๒ คำขอ ใบอนุญาต และใบแทนใบอนุญาตตามกฎกระทรวงนี้ ให้เป็นไปตามแบบที่อธิบดีกรมการแพทย์แผนไทยและการแพทย์ทางเลือกกำหนดโดยประกาศในราชกิจจานุเบกษามาตรา 13 ข้อ ๑๓ การยื่นคำขอ การออกใบอนุญาต การต่ออายุใบอนุญาต การออกใบแทนใบอนุญาต การชำระค่าธรรมเนียม และการรายงานผลตามกฎกระทรวงนี้ ให้ดำเนินการโดยวิธีการทางอิเล็กทรอนิกส์เป็นหลัก ในกรณีที่ไม่สามารถดำเนินการได้หรือมีเหตุอื่นใดทำให้ไม่สามารถดำเนินการโดยวิธีการทางอิเล็กทรอนิกส์ได้มาตรา 13 ให้ดำเนินการโดยวิธีการทางไปรษณีย์ลงทะเบียนตอบรับ หรือให้การดำเนินการดังกล่าวกระทำ ณ สถานที่ หรือโดยวิธีการ ดังต่อไปนี้ (๑) ในกรุงเทพมหานคร ให้กระทำ ณ กรมการแพทย์แผนไทยและการแพทย์ทางเลือก กระทรวงสาธารณสุข (๒) ในจังหวัดอื่น ให้กระทำ ณ สำนักงานสาธารณสุขจังหวัด (๓)มาตรา 13 สถานที่หรือวิธีการอื่นตามที่อธิบดีกรมการแพทย์แผนไทยและการแพทย์ทางเลือกกำหนดโดยประกาศในราชกิจจานุเบกษา การยื่นคำขอและการชำระค่าธรรมเนียม ณ สถานที่หรือโดยวิธีการตาม (๑) (๒) หรือ (๓) หากผู้ยื่นคำขอไม่สามารถดำเนินการได้ด้วยตนเอง ให้ทำหนังสือมอบอำนาจให้ผู้อื่นดำเนินการแทนได้ ในการนี้มาตรา 13 ให้ผู้รับมอบอำนาจนำบัตรประจำตัวประชาชนมาแสดงเพื่อประโยชน์ในการตรวจสอบด้วยให้ไว้ ณ วันที่ ๘ มีนาคม พ.ศ. ๒๕๖๗ ชลน่าน ศรีแก้ว รัฐมนตรีว่าการกระทรวงสาธารณสุขหมายเหตุ :- เหตุผลในการประกาศใช้กฎกระทรวงฉบับนี้ คือ โดยที่มาตรา ๖๓ วรรคหนึ่ง แห่งพระราชบัญญัติคุ้มครองและส่งเสริมภูมิปัญญาการแพทย์แผนไทย พ.ศ. ๒๕๔๒ บัญญัติให้การดำเนินการใด ๆ เพื่อจัดการบริหารพื้นที่คุ้มครองสมุนไพรหรือใช้ประโยชน์จากสมุนไพรต้องได้รับอนุญาตจากผู้อนุญาต และมาตรา ๖๓ วรรคสอง และวรรคสี่ประกอบกับมาตรา ๔๙ วรรคสอง และมาตรา ๕๐ วรรคสอง บัญญัติให้การขอรับใบอนุญาตและการออกใบอนุญาต และการขอต่ออายุใบอนุญาตและการอนุญาต รวมทั้งการขอและการออกใบแทนใบอนุญาตเพื่อจัดการบริหารพื้นที่คุ้มครองสมุนไพรหรือใช้ประโยชน์จากสมุนไพรให้เป็นไปตามหลักเกณฑ์ วิธีการ และเงื่อนไขที่กำหนดในกฎกระทรวงจึงจำเป็นต้องออกกฎกระทรวงนี้